ओबीसी को एक वैचारिक उपकरण के रूप में इस्तेमाल करने के लिए हमें इस पारंपरिक सोच से बचना होगा कि ओबीसी केवल ‘पिछड़ों’का अवशिष्ट समूह है – अर्थात वे पिछड़े वर्ग जो अनुसूचित जाति या जनजाति के अंतर्गत नहीं आते। ओबीसी को अवशिष्ट पिछड़ों के रूप में देखने की बजाए उसे एक सक्रिय अर्थपूर्ण कैटेगरी के रूप में देखा जाना चाहिए, जो स्वाधीन भारत के सबसे दुराग्रह राजनीतिक समूह -‘उच्च’या ‘अगड़ी’-जातियों को परिभाषित करने में हमारी मदद करता है। जब केवल अनुसूचित जातियों व जनजातियों की गणना होती थी तब ऊँची जातियां, ‘सामान्य वग’के झंडे तले बिना अपनी अलग पहचान दर्शाए, ओबीसी के साथ चलतीं थीं और यह सामान्य वर्ग भारत की कुल आबादी का तीन-चौथाई था।